**59. Обединено училище „Васил Левски“ гр. София**

**Утвърдил:…………………**

 **М. Божкова**

 **Директор**

**ПРОГРАМА ЗА ПРЕДОСТАВЯНЕ НА РАВНИ ВЪЗМОЖНОСТИ И ПРИОБЩАВАНЕ НА ДЕЦА И УЧЕНИЦИ ОТ УЯЗВИМИ ГРУПИ**

Настоящата Програма е приета с Протокол №1 от 10.10.2022 г.

на заседание на Педагогическия съвет

**І. УВОД**

 Настоящата програма цели да начертае целите и задачите на работа с деца и ученици от 59. Обединено училище „Васил Левски“ във връзка с предоставянето на приобщаващо образование.

 Програмата е изготвена в съответствие с действащите стратегически и оперативни национални документи на централните ведомства в изпълнение на държавната политика за предоставяне на равни възможности на всички българските граждани и за приобщаване на децата и учениците от уязвими групи.

Училищната програма се базира на:

* Закон за предучилищното и училищното образование;
* Наредба за приобщаващото образование;
* Стратегия за образователна интеграция на децата и учениците от етническите малцинства;
* Рамкова програма за интегриране на ромите в българското общество (2010 – 2020 г.);
* Национална стратегия на Република България за интегриране на ромите (2012 – 2020 г.);
* Закон за защита от дискриминация;
* Конвенция за борба срещу дискриминацията в областта на образованието;

 Уязвими групи в 59. ОбУ «Васил Левски» са деца и ученици, диагностицирани със специални образователни потребности, деца и ученици в риск, деца и ученици, застрашени от насилие, деца с изявени дарби, деца-полусираци, деца от различни етнически групи и др. с други идентифицирани нужди.

 Благосъстоянието на децата е първостепенна задача за приобщаващото образование, което се изразява в усещането за защитеност от дискриминация, принадлежност към училището и ценностно отношение към всяко дете. В този контекст педагогическите взаимодействия с децата трябва да се осъществяват в атмосфера на позитивно приемане на различието и създаване на условия за развиване на потенциала на всяко дете, насочване към практики, които могат да осмислят живота му при спазване на принципите за равенство, справедливост и индивидуален подход.

 Приобщаващото образование е процес, който се стреми да премахне съществуващите форми на сегрегация в образованието, да обхване уязвимите и изолирани по една или друга причина деца, да насърчи и благоприятства участието им в образователния процес. Основава се на

разбирането, че всички деца са различни и че училището и образователната система като цяло трябва да се променят, за да отговарят на индивидуалните нужди на всички учащи.

 Приобщаващото образование означава, че всички ученици в едно училище, независимо от техните силни или слаби страни в която и да било област, стават част от училищната общност. Това е предизвикателство, което налага създаване на училищна програма за предоставяне на равни възможности и приобщаване на деца и ученици от уязвими групи.

**II. Подкрепа на личностното развитие**

 Подкрепата на личностното разитие се осъществява във връзка и в корелация с разработените областни стратегии за покрепа на личностното развитие, както и въз основа на анализ на необходимостта от обща и допълнителна подкрепа.

**2.1 Обща подкрепа**

 За организиране на подкрепата на личностното развитие в 59. ОбУ за координатор е определен ресурсният учител, който изпълнява функциите си съобразно Наредба за приобщаващото образование.

 Общата подкрепа в училището се осъществява от екип, ръководен от координатора, както и психолог и логопед от център за личностно развитие/ ресурсния център. Общата подкрепа е насочена към развитие на потенциала на всяко дете и ученик. Тя включва различна екипна работа между отделните специалисти и насочване към занимания по интереси. Кариерното ориентиране, провеждано от класните ръководители или консултанта от кариерен център също е част от общата подкрепа на учениците от 1 - 7 клас за училището.

 В 59. ОбУ „Васил Левски“ функционира училищна библиотека, ръководена от определен за целта учител, която чрез осъществяване на различни дейности представлява част от общата покрепа на децата и учениците.

 Описаните в ПДУ морални и материални награди също са част от предоставяната от училището обща подкрепа.

**2.2. Допълнителна подкрепа**

 Допълнителната покрепа се осъществява въз основа на направена оценка на индивидуалните способности на определено дете или ученик от училището

 Оценката на способностите се извършва от специално назначен екип от специалисти, съобразно необходимостта на детето и след това се потвърждава от Регионален център за подкрепа на приобщаващото образование. Учениците, за които може да се поиска оценка на способностите, са от следните уязвими групи:

 - деца със специални образователни потребности – в началото на учебната година;

 - деца в риск;

Допълнителната подкрепа включва:

- работа с дете или ученик по конкретен случай;

- психо-социална рехабилитация;

- рехабилитация на комуникативни нарушения;

- осигуряване на достъпна архитектурна среда;

- специализирани средства;

- ресурсно подпомагане;

 Допълнителната подкрепа се реализира чрез план за действие за всяко конкретно дете. Родителите задължително се включват в плана за действие като активни участници в дейностите.

 Ако Регионалният център за ППО препоръча допълнителна подкрепа, но родителите откажат, училището уведомява отдел „Закрила на детето“ към ССП по местоживеене на детето с цел социалните служби да окажат съдействие и ако се налага помощ на родителите за осъзнаване на нуждите на детето. При необходимост се изработва индивидуална учебна програма по съответните учебни предмети

От допълнителни часове се нуждаят и децата, които не знаят български език, както и тези със затруднения в обучението.

**Дейности за осигуряване на обща и допълнителна подкрепа:**

1. Осигуряване на позитивна и привлекателна образователна среда в училище и равен достъп до нея на всички деца и ученици.
2. Утвърждаване на училищна атмосфера, която да допринася за опознаване, взаимно уважение и зачитане на деца и ученици от уязвими групи и създаване на отношения на загриженост към тях независимо от техния етнос, социално положение, религия, здравословно състояние и др.
3. Подкрепа за личностно развитие на децата и учениците от уязвимите групи, която осигурява подходяща физическа, архитектурна, психологическа и социална среда за развиване на способностите и уменията им.
4. Постигане на по-висока успеваемост в предучилищната подготовка на децата от рискови социални групи и от различни етнически малцинства.
5. Превенция на обучителните трудности и ранна диагностика на риска от тях.
6. Прилагане на комплексен подход за създаване на интеграционна среда за децата от рисковата група чрез въвеждане на иновативни педагогически практики - учене на български език чрез участие в театрализирането на народни приказки.
7. Повишаване качеството на образованието като предпоставка за развитие на личността на всяко дете и ученик и предотвратяване на преждевременно напускане на училище.
8. Организиране и провеждане на подходящи масови училищни мероприятия, в които да участват деца и учащи със СОП и такива в неравностойно положение.
9. Развитие на социалните умения и адаптиране към образователния процес чрез участие в творчески работилници - за рисуване, за пеене и танцуване и за отглеждане на цветя и билки.
10. Насочване на деца и ученици към занимания, съобразени с техните потребности.
11. Включване на деца и ученици от уязвимите групи в извънкласни форми на обучение и предоставяне на допълнителни консултации по учебни предмети, които се провеждат извън редовните учебни часове.
12. Подобряване на материално – техническата база с цел повишаване качеството на образователната подготовка.
13. Осигуряване на средства и апаратура, дидактически материали, учебни помагала, специализирани софтуери и други.
14. Кариерно ориентиране и развиване на модели за придобиване на професионална квалификация.
15. Организация на занимания по интереси за развитие на способностите и компетентностите на децата и учениците от уязвимите групи.
16. Организиране на дейности по превенция на тормоза и насилието, както и дейности за преодоляване на проблемното поведение.
17. Осигуряване на специализирана работа с деца и ученици от уязвимите групи, подкрепяни от екип от специалисти – психолог, ресурсен учител, социален работник и при необходимост и други.
18. Дейности за повишаване ангажираността на родителите на деца и ученици от уязвимите групи към учебния процес.
19. Пълноценно участие на родители от рискови социални групи при формиране на дългосрочни стратегии за деца, участие в клубове, Обществен съвет и работни групи за реализиране на ключови за училището проекти в областта на образованието и интеграционните политики.
20. Осъществяване на взаимно сътрудничество между училището и обществени организации и институции като „ Закрила на детето“, Детска педагогическа стая, „ Социално подпомагане“ и др.
21. Подобряване квалификацията на преподавателите за работа с деца и учащи от уязвими групи.

**V. ЗАКЛЮЧЕНИЕ**

 За изпълнението на Програмата важно значение има сътрудничеството между всички пряко ангажирани институциии, неправителствени организации и училищна общност. Всички участници в образователния процес (семейство, детска градина, училище, институции, НПО) трябва да бъдат еднакво отговорни и ангажирани за постигането на поставените цели.

 Програмата се актуализира при необходимост в началото на всяка учебна година, както и при промяна на нормативните актове в системата на средното образование.